راجیو گاندھی بین الاقوامی ہوائی اڈا

راجیو گاندھی بین الاقوامی ہوائی اڈا  ایک بین الاقوامی ہوائی اڈا ہے جو حیدرآباد کی ضروریات کی تکمیل کرتا ہے جو بھارت کی ریاست تلنگانہ کا سب سے بڑا شہر ہے۔ یہ شمس آباد میں موجود ہے جو حیدرآباد کے جنوب سے  کے فاصلے پر ہے۔ اس ہوائی اڈے کی نظامت جی ایم آر حیدرآباد انٹرنیشنل ایئرپورٹ لیمیٹیڈ کرتی ہے جو ایک عوامی-نجی تجارتی شراکت ہے۔ اس کا افتتاح مارچ 2008ء میں ہوا تھا۔ یہ بیگم پیٹ ہوائی اڈے کی جگہ لے چکا ہے۔ اس سے قبل بیگم پیٹ ہوائی اڈا حیدرآباد کا ابتدائی تجارتی ہوائی اڈا ہوا کرتا تھا۔ شمس آباد میں تعمیر جدید ہوائی اڈے کو راجیو گاندھی کے نام سے موسوم کیا گیا جو بھارت کے سابق وزیر اعظم تھے۔

ہوائی اڈے پر ایک مسافر ٹرمنل، کارگو ٹرمنل اور دو رن وے ہیں۔ یہاں پر ہوابازی کی تربیت کی سہولتیں، ایندھن کا فارم، شمسی توانائی کا ایک پلانٹ اور دو رکھ رکھاؤ، مرمت اور کارگزاری  سہولتیں دستیاب ہیں۔ یہ ہوائی اڈا ملک کا پانچواں مصروف ترین ہوائی اڈا ہے۔ اس کے علاوہ یہاں ایئر انڈیا ریجنل، بلو ڈارٹ ایوئیشن، لفتھانسا کارگو، اسپائس جیٹ اور ٹرو جیٹ یکجا موجود ہیں۔ ہوائی اڈا انڈیگو کے لیے ایک مرکزی شہر کا کام دیتا ہے۔

تاریخ 
راجیو گاندھی بین الاقوامی ہوائی اڈا، حیدرآباد، بھارت کا پہلا پی پی پی ہوائی اڈا (عوامی نجی شراکت کا ہوائی اڈا) ہے۔ یہ ملک کا ایک گرین فیلڈ ہوائی اڈا بھی ہے۔ گرین فیلڈ ہوائی اڈا اس ہوائی اڈے کو کہتے ہیں جو کسی غیرترقی یافتہ جگہ پر بنایا جائے۔ حکومت ہند کی ہوائی اڈوں کے بنیادی ڈھانچوں کی پالیسی 1999ء (Government of India's Policy on Airport Infrastructures issued in دسمبر، 1999) کی رو سے کوئی بھی گرین فیلڈ ہوائی اڈا موجودہ ہوائی اڈا کے 150 کیلومیٹر کے فاصلے کے اندر نہیں بنایا جا سکتا ہے۔

منصوبہ بندی (1997ء–2004ء) 
حیدرآباد کے لیے ایک نئے ہوائی اڈے کی تعمیر کا خیال 1997ء میں چندرا بابو نائڈو انتظامیہ کی جانب سے پہلی بار پیش کیا گیا تھا۔ برسر استعمال تجارتی ہوائی اڈا، بیگم پیٹ ہوائی اڈا مسافروں کی بڑھتی تعداد کے لیے ناکافی ثابت ہو رہا تھا۔ ریاستی حکومت نے ابتدا میں حکیم پیٹ فضائی اڈے کو شہریوں کے استعمال کے لیے کھولنا چاہا، مگر فضائیے نے اسے نامنظور کیا۔ جب ریاستی حکومت نے فضائیے کے لیے ایک نئے ہوائی اڈے کی تعمیر کی تجویز رکھی، وزارت دفاع نے ریاست کو مشورہ دیا کہ وہ بیگم پیٹ کے جنوب کے مقامات پر غور کرے۔ اکتوبر 1998ء تک ریاست تین مقامات پر اپنی توجہ مرکوز کر چکی تھی: بونگلور، نادرگل اور شمس آباد۔ شمس آباد کا انتخاب دسمبر 1998ء میں ہوا تھا۔ اس کی وجہ دو قومی شاہراہوں این ایچ 44 اور این ایچ 765 اور ایک ریلوے لائن سے نزدیک اس کا محل وقوع ہونا تھا۔

نومبر 2000ء میں ریاستی حکومت اور ایئرپورٹس اتھاریٹی آف انڈیا (اے اے آئی) کے مابین ایک یادداشت مفاہمت پر دستخط ہوئی۔ اس کی رو سے ہوائی اڈے کا منصوبہ ایک عوامی-نجی شراکت ہوگا۔ ریاست اور اے اے آئی متحدہ طور پر 26% کے حصے دار ہوں گے، جبکہ 74% نجی کمپنیوں کو سونپی جائے گی۔ بولی کے ایک طریقے سے ایک اتحاد کو، جس میں جی ایم آر گروپ اور ملیشیا ایئرپورٹس ہولڈنگز بیرہاد (ایم اے ایچ بی) کو منتخب کیا گیا تھا۔ دسمبر 2002ء میں جی ایم آر حیدرآباد انٹرنیشنل ایئرپورٹس لیمیٹیڈ (ایچ اے آئی ایل)، نے بعد میں نام بدل کر جی ایم آر حیدرآباد انٹرنیشنل ایئرپورٹ لیمیٹیڈ (جی ایچ آئی اے ایل) کیا، اسے ایک مخصوص مقصد کا وجود (special purpose entity) بنایا گیا جس میں ریاست، اے اے آئی، جی ایم آر اور ایم اے ایچ بی کے مفادات وابستہ تھے۔

ستمبر 2003ء جی ایچ آئی ایل کے ارکان نے شراکتداروں کے معاہدے پر دستخط کی اور ریاست کی جانب سے  کی رعایت پر رضامند ہوئے۔ ایک رعایتی معاہدہ جی ایچ آئی ایل اور مرکزی حکومت کے بیچ دسمبر 2004ء طے پایا جس کی رو سے راجیو گاندھی بین الاقوامی ہوائی اڈے کے  کے دائرے میں کوئی ہوائی اڈے کی کارگزاری نہیں ہوگی۔ لہٰذا بیگم پیٹ ہوائی اڈے کا بند ہونا ضروری تھا۔

تعمیر اور کشادگی 
تعمیر کا آغاز 16 مارچ 2005ء کو ہوا جب سونیا گاندھی نے سنگ بنیاد رکھا۔ اس سے دو دن قبل مرکزی حکومت نے اس ہوائی اڈے کو سابق وزیر اعظم راجیو گاندھی کے نام سے موسوم کیا، جنھوں نے حیدرآباد ہی میں اپنی ہوابازی کی تربیت مکمل کی تھی۔ نام کی اس تبدیلی کی تیلگو دیشم پارٹی نے مخالفت کی۔ بیگم پیٹ ہوائی اڈے پر، بین الاقوامی ٹرمنل کو راجیو گاندھی کے نام سے موسوم کیا گیا تھا جبکہ خانگی ٹرمنل تیلگو دیشم پارٹی کے بانی این ٹی راما راؤ کے نام سے موسوم تھا۔ تیلگو دیشم پارٹی چاہتی تھی کہ نام کی یہی روایت نئے ہوائی اڈے پر بھی برقرار رہے۔ تاہم نئے ہوا اڈا کا ایک ہی مشترکہ ٹرمنل ہے۔

سنگ بنیاد کی رسم کے تقریبًا تین سال بعد ہوائی اڈے کا افتتاح 14 مارچ 2008ء کو احتجاج کے بیچ ہوا۔ تیلگو دیشم پارٹی نے اپنے مطالبے کا اعادہ کیا کہ خانگی ٹرمنل کا نام تبدیل کیا جانا چاہیے۔ اس کے علاوہ 12 اور 13 مارچ کو اے اے آئی کے 20,000 ملازمین بیگم پیٹ ہوائی اڈے اور ایچ اے ایل بنگلور ہوائی اڈے کے بند ہونے کے خلاف ہڑتال کی، جس کے پس کے پس پردہ ان کی ملازمتوں کو کھو دینے کا خوف تھا۔
راجیو گاندھی بین الاقوامی ہوائی اڈے کی تجارتی کارگزاری 16 مارچ 2005ء کو شروع ہونا تھا؛ تاہم یہ تاریخ میں تاخیر ہوئی جس کی وجہ کچھ ایئرلائنز کی جانب سے ہوائی جہاز کے زمین پر ٹھہراؤ کی بڑی شرحوں پر احتجاج تھا۔ جب یہ شرحیں کم ہوئے، 23 مارچ آغاز کی نئی تاریخ قرار پائی۔ حالانکہ لفتھانسا کی فرینکفرٹ سے آنے والی پرواز 752 اس ہوائی اڈے پر اترنے والی پہلی پرواز بننے والی تھی، تاہم دو اسپائس جیٹ کی پروازیں یہاں پہلے اتریں۔ تاہم لفتھانسا کی پرواز کو پھر بھی وہی حسب منصوبہ تقریب کے ساتھ کے 12:25 بجے صبح کی آمد کے موقع پر خیرمقدم کیا گیا تھا۔

بعد کی تبدیلیاں (2009ء–اب تک) 
ستمبر 2011ء میں اسپائس جیٹ نے اپنے علاقائی مرکز کا آغاز اس ہوئی اڈے پر کیا جس کے لیے اس نے بومبارڈیئر کیو400 ایئرکرافٹ کا استعمال کیا۔ اس ایئرلائن نے حیدرآباد کا انتخاب ملک میں اس کے مرکزی طور پر وقوع پزیر ہونے کی وجہ سے کیا تھا، اور وہ کئی درجہ دوم (ٹائر ٹُو) اور درجہ سوم (ٹائر تھری) کے لیے یہاں سے پروازیں چلاتا ہے۔ علاقائی ایئر لائن ٹروجیٹ نے بھی اپنا ایک مرکز اس ہوائی اڈے پر جولائی 2015ء میں اپنی کارگزاری کے آغاز کے ساتھ کھولا۔

نومبر 2014ء میں وزارت شہری ہوابازی نے طے کیا کہ اس ہوائی اڈے کا خانگی ٹرمنل این ٹی راما راؤ کے نام سے موسوم ہوگا۔ اس اعلان کے ساتھ ہی راجیہ سبھا کے ارکان نے احتجاج کیا۔ ہوائی اڈے کے ارباب مجاز کو اس بات کا علم نہیں ہے کہ یہ نام کس طرح رکھا جائے گا۔

مالکانہ حقوق 
راجیو گاندھی بین الاقوامی ہوائی اڈا جی ایم آر حیدرآباد انٹرنیشنل ایئرپورٹس لیمیٹیڈ (جی ایچ آئی ایل) کی ملکیت اور اس کے زیر عمل ہے جو ایک عوامی-نجی شراکت کا حصہ ہے۔ اس میں عوامی ادارے ایئرپورٹس اتھاریٹی آف انڈیا (اے اے آئی) (13%) اور تلنگانہ حکومت (13%) کے حصہ دار ہیں۔ اس کے ساتھ ساتھ جی ایم ار گروپ (63%) اور ملیشیا ایئرپورٹس ہولڈنگز بیرہاد (11%) کا اتحاد بھی اس معاہدے کا حصہ ہے۔ جی ایچ آئی ایل اور مرکزی حکومت کے مراعات کے معاہدے کی رو سے جی ایچ آئی ایل اس ہوائی اڈے کو 30 سال تک چلا سکتی ہے اور اس میں مزید 30 سال تک چلانے کا امکان شامل ہے۔

ہوائی میدان 
اس ہوائی اڈے کے دو رن وے ہیں:
 رنوے 09ایل/27آر: ، انسٹرومنٹ لینڈنگ سسٹم بااسباب
 رنوے 09آر/27ایل: ۔

رنوے 09آر/27ایل، ابتدائی اور اصل رنوے ہے، یہ اتنا لمبا ہے کہ ایئربس اے380 یہاں اتر سکتی ہے جو دنیا کا سب سے بڑا مسافربردار جہاز ہے۔ رنوے 09ایل/27آر اصالتًا ایک ٹیکسی وے ہے، جسے فروری 2012ء میں کھولا گیا تھا۔ اس کی مختصر لمبائی اور چوڑائی اسے چھوٹے جہاز جیسے کہ ایئربس اے340 اور بوئنگ 747 کی پروازوں کے لیے موزوں بناتے ہیں۔ اس کا استعمال عمومًا اس وقت ہوتا ہے جب رنوے 09آر/27ایل رکھ رکھاؤ سے گذر رہا ہے اور جیسے جیسے ہوائی آمدورفت بڑھ رہی ہے، اس کا استعمال اکثر ہو رہا ہے۔ ان رن وییوں کے شمال میں تین ہوائی اڈے کی وردیاں (Airport Aprons) ہیں: کارگو، مسافر ٹرمنل اور رکھ رکھاؤ، مرمت اور کارگزاری (ایم آر او) وردیاں شامل ہیں۔ مسافر ٹرمنل وردی شمال اور جنوب میں پارکنگ کی سہولتیں رکھتی ہے۔

ٹرمنل 
راجیو گاندھی بین الاقوامی ہوائی اڈے کا ایک واحد مسافر ٹرمنل ہے، جو  پر محیط ہے اور سالانہ 12 ملین مسافرین کی صلاحیت رکھتا ہے۔ اس ٹرمنل کا مغربی کونہ بین الاقوامی پروازوں کے لیے بنا ہے جبکہ مشرقی کونہ گھریلو کارگزاری دیکھتا ہے۔ یہاں پر 46 ایمیگریشن کاؤنٹرز اور 96 چیک اِن ڈیسک موجود ہیں۔ اس کے علاوہ 19 خود کار چیک اِن کیوسک ہیں ۔ یہاں کل ملا کر 9 گیٹ موجود ہیں جن میں سے 7 ٹرمنل کی جنوبی جانب موجود ہیں جبکہ دو شمالی جانب موجود ہیں۔ تین گیٹ دو جیٹ وییوں کے ساتھ تیزی سے وائڈ باڈی ایئرکرافٹ کے ساتھ لیس ہیں۔ عوامی لونج پلازا پریمیم کی جانب سے فراہم کیے گئے ہیں۔ مشاہیر کے لیے تین مخصوص لونج موجود ہیں۔ ماقبل حفاظتی دستہ ہوائی اڈے کا گاؤں Pre-Security Airport Village) وہ ملنے کی جگہ ہے جہاں مسافروں کو ملنے کے لیے لایا جاتا ہے۔

ہوائی کمپنیاں اور مقامات

مسافر بردار

کارگو 
ذیل کی کارگو کمپنیاں ہوائی اڈا استعمال کرتی ہیں:

 بلو ڈارٹ ایویئیشن
 کیتھے پیسیفک ائیر ویز
 لفتھانسا کارگو
 قطر ائیرویز
 تھائی ائیرویز انٹرنیشنل
 ترکش ایئر لائنز
 کویک جیٹ کارگو

شماریات 

ہوائی اڈے پر کھاتہ نویسی کے سالوں کے حساب سے سالانہ مسافروں کی آمد ورفت

جی ایم آر ایروسپیس پارک 
جی ایم آر ایروسپیس کئی سہولتیں فراہم کرتا ہے جو ہوابازی کے شعبے سے تعلق رکھتے ہیں۔ ان میں  ایک خصوصی معاشی علاقہ، جس میں  مفت تجارت اور گودام سہولت کا علاقہ اور خانگی آمدورفت کا علاقہ شامل ہے۔

ہوابازی کی تربیت 
جی ایم آر ہوابازی کی اکادمی پارک میں موجود ہے۔ اس کا قیام 2009ء میں انٹرنیشنل ایئر ٹرانسپورٹ ایسوسی ایشن (آئی اے ٹی اے)، انٹرنیشنل سیول ایویئیشن آرگنائزیشن (آئی سی اے او)، ایئرپورٹس کونسل انٹرنیشنل اے سی آئی اور ڈائریکٹوریٹ جنرل آف سیول ایویئیشن (ڈی جی سی اے) کے اشتراک سے ہوا۔ یہ اکادمی ہوائی اڈے کی کارگزاری سے متعلق پروگراموں کو چلاتی ہے جو درج فہرست اداروں کی جانب سے مسلمہ حیثیت رکھتے ہیں۔ پارک میں ایشیا پیسیفیک فلائٹ ٹریننگ (APFT) بھی موجود ہے جو جی ایم آر گروپ اور ایشیا پیسیفیک فلائٹ ٹریننگ کی مشترکہ پہل ہے۔ 2013ء سے یہ ہوائی جہازرانی کے کورس چلاتی ہے۔

جی ایم آر ایئرو ٹیکنیک لیمیٹیڈ ایم آر او 
رکھ رکھاؤ، مرمت اور کارگزاری  جی ایم آر ایئرو ٹیکنیک لیمیٹیڈ چلاتی ہے۔ یہ ہوائی اڈے پر موجود دو ایسی سہولتوں میں سے ایک ہے۔ یہ  کی لاگت سے بنا ہے۔ اس کا افتتاح مارچ 2012ء میں ہوا ہے۔ یہ سہولت بہ یک وقت پانچ جہازوں کو سنبھال سکتی ہے۔ شروع میں یہ جی ایم آر گروپ اور ملیشین ایئروسپیس انجنئیرنگ (ایم اے ای) (ملیشین ایئرلائنز کی زیرنگرانی ادارہ) کی مشترکہ تجارت تھی۔ تاہم ملیشیا ایئرلائنز فلائٹ 370 واقعے کے بعد خراب مالی صورت حال کی وجہ سے ایم اے ای رکھ رکھاؤ، مرمت اور کارگزاری کے لیے مالیہ فراہم نہیں کر سک رہا تھا۔ جی ایم آر، ایم اے ای کی شرکت کا حصہ دسمبر 2014ء خرید چکا ہے۔

دیگر سہولتیں

دکانیں اور دستیاب سہولتیں

ایئر انڈیا کی رکھ رکھاؤ، مرمت اور کارگزاری کی سہولت 
جی ایم آر ایئرو ٹیکنیک لیمیٹیڈ کے علاوہ ایئر انڈیا اپنی خود کی رکھ رکھاؤ، مرمت اور کارگزاری کی سہولت ایئر انڈیا انجینئری سروسیز لیمیٹیڈ (AIESL) کے ذریعے چلاتا ہے، جو اس کی ماتحت شاخ ہے۔  تک پھیلی اس سہولت کی لاگت  تھی۔ اس کا افتتاح مئی 2015ء میں ہوا۔

کارگو ٹرمنل 

کارگو ٹرمنل مسافر ٹرمنل کے مغرب میں واقع ہے۔ یہ  پر محیط ہے اور  کارگو سالانہ سنبھال سکتا ہے۔ اس کارگو کو حیدرآباد مینزیس کارگو پرائیویٹ لیمیٹیڈ چلاتی ہے جو جی ایچ آئی ایل (51%) اور مینزیس ہوابازی (49%) کی مشترکہ تجارتی پہل ہے۔ اس ٹرمنل میں دواؤں کا علاقہ بھی ہے جو درجہ حرارت پر قابو رکھتے ہوئے ادویات کے ذخیروں کو جمع کرنے کے کام آتا ہے۔ یہ ملک میں اپنی نوعیت کی پہلی سہولت ہے اور یہ اس ہوائی اڈے کے لیے ضروری ہے کیونکہ ادویہ اس ہوائی اڈے کے 70% بر آمدات کا حصہ ہیں۔ مئی 2011ء میں لفتھانسا کارگو نے ہوائی اڈے پر اپنے پہلے ادویہ کے مرکز کا آغاز کیا۔

ایندھن کا فارم 
ہوائی اڈے پر ایک ایندھن کا فارم ہے جس میں ذخیرہ جمع کرنے کے کے لیے تین ٹینک، جن کی کل صلاحیت  جیٹ ایندھن کی ہے، موجود ہیں۔ یہ ٹینک وردی سے زیرزمین پائپ لائنوں سے جڑے ہیں۔ ریلائنس انڈسٹریز نے اس فارم کی تعمیر کی اور چلاتی ہے اور یہ کسی بھی آئیل کمپنی کی جانب سے سب کے لیے کھلے ماڈل کے طور استعمال کیا جا سکتا ہے۔

شمسی توانائی کا پلانٹ 
جنوری 2016ء میں جی ایچ آئی ایل نے 5 میگاواٹ کا شمسی توانائی کے پلانٹ کا ہوائی اڈے کے قریب آغاز کیا، جس کا مقصد ہوائی اڈے کی توانائی ضروریات کی تکمیل ہے۔ یہ  پر محیط ہے اور اس کی لاگت  ہے۔ آئندہ دو سے تین سالوں میں اس پلانٹ کی صلاحیت 30 کر دی جائے گی، جس سے یہ ہوائی اڈا مکمل طور پر شمسی توانائی پر منحصر ہو جائے گا۔

ہوائی اڈے سے متصل ہوٹل 
نوووٹیل ہوٹل جو راجیو گاندھی بین الاقوامی ہوائی اڈے سے 3٫5 کلومیٹر کے فاصلے پر واقع ہے، اکتوبر 2008ء میں کھولی گئی۔ اس ہوٹل میں 305 کمرے، دو ریستوراں اور ہوائی جہاز کے عملے کے لیے لونج ہے۔ ابتدا میں یہ جی ایچ آئی ایل کی ملکیت تھی، مگر اب یہ جی ایم آر ہوٹلز اینڈ ریزارٹز لیمیٹیڈ کے تحت آچکا ہے کیونکہ اسے کم ہی پر کیا جا رہا تھا، اور جی ایم آر اس کے لیے خریداروں کی تلاش اگست 2015ء سے شروع کر چکا تھا۔

ہوائی اڈے تک رسائی کے ذرائع

سڑک 
یہ ہوائی اڈا حیدرآباد شہر کی این ایچ 44، این ایچ 765 اور آؤٹر رنگ روڈ سے جڑا ہے۔ اکتوبر 2009ء میں پی وی نرسمہا راؤ ایکپریسوے مہدی پٹنم اور راجندرنگر کے بیچ مکمل ہوا، جہاں یہ قومی شاہراہ 7 سے جڑتا ہے۔ بھارت کے سب سے طویل اڑن پل (Flyover) کی مدد سے حیدرآباد شہر سے ہوائی اڈے تک کے سفر کا وقفہ اب بس 30–40 منٹ ہو گیا ہے۔

"پُشپَک - ایئرپورٹ لائنر" تلنگانہ ریاستی روڈ ٹرانسپورٹ کارپوریشن کی ایک خدمت ہے۔ یہ بس شہر کی مختلف جگہوں سے مسافروں کو شہر سے ہوائی اڈا پہنچاتی ہے۔ اس کا آغاز دسمبر 2012ء سے ہوا۔ یہ جی ایم آر کی ایئرو ا ایکسپریس خدمت کی جگہ لیتا ہے۔

ریل 
حیدرآباد میٹرو ریل منصوبے کے دوسرے مرحلے کے تحت  ریل کا ربط رائے درگ/ گچی باؤلی اور راجیو گاندھی بین الاقوامی ہوائی اڈے کے بیچ تعمیر کیا جائے گا۔ 2015ء تک ان امکانات کا جائزہ لیا جا رہا تھا۔

مستقبل کے منصوبے 
ہوائی اڈے کا بلندتر منصوبہ تین مرحلوں پر محیط ہے۔ اس کا ایک مرحلہ ہوائی اڈے کی کشادگی کے ساتھ 2008ء میں مکمل ہو گیا۔ اس کے اختتامی مقاصد میں سالانہ مسافرین کی آمدورفت کی صلاحیت کو بڑھاکر 40 ملین کرنا ہے۔

دوسرا مرحلہ 
2009ء میں جی ایچ آئی ایل نے دوسرا مرحلہ مؤخر کرنے کا فیصلہ کیا کیونکہ مسافروں کی آمدورفت میں حسب توقع اضافہ نہیں ہوا تھا۔ اس مرحلے کا احیاء 2015ء کے اواخر میں ہوا تھا۔ یہ عمل تاخیر سے شروع ہوا کیونکہ یہ ہوائی اڈا اپنی جملہ صلاحیت کی انتہا کو 2016ء میں پہنچنے جا رہا ہے۔ اس مرحلے کا پہلا حصہ صلاحیت کو سالانہ 18 ملین مسافرین تک بڑھائے گا جبکہ دوسرا حصہ اسے 20 ملین تک پہنچائے گا۔ مسافر ٹرمنل کو بڑھایا جائے گا، جس میں زائد حفاظتی قطاریں، چیک اِن کاؤنٹر اور دیگر سہولتوں کے ساتھ ساتھ چھتوں پر شمسی پیانل لگائے جائیں گے۔ دوسرے مرحلے کا آغاز جی ایچ آئی اے ایل کے مرکزی حکومت کی منظوری کے ساتھ شروع ہو گا اور اس مرحلے کی تعمیرات پر 18–20 مہینے لگنے کی توقع ہے۔

تیسرا مرحلہ 
توسیع کے آخری مرحلے سے توقع ہے کہ ٹرمنل کی صلاحیت سالانہ 40 ملین مسافرین تک بڑھ جائے گی۔

ہوائی اڈے کی خدمات کا معیار 
راجیو گاندھی بین الاقوامی ہوائی اڈے کو اعزاز برائے ہوائی اڈا خدماتی معیار (Airport Service Quality Award) متواتر چھ سال تک 5٫15 ملین مسافرین زمرے میں مل چکا ہے۔

دنیا کے سب سے بڑے کارگو کو جگہ دینے کا اعزاز 

13 مئی 2016، کو دنیا کا سب سے بڑا کارگو طیارہ انتونوو این-225 مریا (Antonov An-225 Mriya) دیر رات حیدرآباد کے راجیو گاندھی بین الاقوامی ہوائی اڈے پر اترا۔ اس کارگو طیارے میں چھ ٹربو پنکھوں کے انجن (Turbofan Engines) لگے تھے اور یہ اب تک بنا سب سے بڑا اور بھاری ہوائی جہاز ہے۔ حیدرآباد میں اترنے سے پہلے یہ طیارہ ترکمانستان، ملائیشیا رکا تھا، کارگو ترکمانستان سے ہوتا ہوا ہندوستان آیا ہے اوراس کے اگلے ہی ہفتے آسٹریلیا کے پرتھ میں اترا۔ جہاز میں 117 ٹن وزنی الیکٹرک جنریٹر ہے۔ کارگو ایک بار میں تقریباً 640 ٹن سامان لے جا سکتا ہے۔ ساتھ ہی یہ جہاز بغیر ایندھن بھرے اور بغیر رکے 18 گھنٹے تک پرواز بھر سکنے کی صلاحیت رکھتا ہے۔

مزید دیکھیے 
 بیگم پیٹ ہوائی اڈا
 تلنگانہ کے ہوائی اڈوں کی فہرست

حواشی

حوالہ جات 

2008ء میں قائم ہونے والے ہوائی اڈے
تلنگانہ میں ہوائی اڈے
حیدرآباد، بھارت کی عمارات و ساخات
حیدرآباد، بھارت میں نقل و حمل
راجیو گاندھی کی یادگاریں
صفحات مع گراف
آندھرا پردیش میں ہوائی اڈے
Short description is different from Wikidata